Na temelju članka 30. Statuta Općine Koprivnički Bregi («Službeni glasnik Koprivničko-križevačke županije» broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 6. sjednici održanoj 7. prosinca 2021. donijelo je
ODLUKU

o suglasnosti za provedbu ulaganja u projekt
„Izgradnja dječjeg igrališta u Koprivničkim Bregima – faza I“

Članak 1.

Odlukom o suglasnosti za provedbu ulaganja u projekt „Izgradnja dječjeg igrališta u Koprivničkim Bregima“ (u daljnjem tekstu: Odluka) daje se suglasnost za provedbu ulaganja u projekt „Izgradnja dječjeg igrališta u Koprivničkim Bregima“ (u daljnjem tekstu: Projekt).
Članak 2.

Projekt će se provesti prijavom na Mjeru 19. „Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice), podmjera 19.2. „Provedba operacija unutar CLLD strategije“, podmjere 19.3. „Priprema i provedba aktivnosti suradnje LAG-a“ i podmjere 19.4. „Tekući troškovi i animacija“, natječaj za provedbu tipa operacije 3.1.1.  „Ulaganje u pokretanje, poboljšanje ili širenje lokalnih temeljnih usluga za ruralno stanovništvo“ iz Programa ruralnog razvoja Republike Hrvatske za razdoblje 2014. – 2020.
Članak 3.


Sastavni dio ove Odluke čini Prilog „Opis projekta“.
Članak 4.

Projekt je u skladu s Lokalnom razvojnom strategijom LAG-a „PODRAVINA“ za razdoblje od 2014. do 2020. - produžena do 2023. godine, Strateški razvojni cilj 3. Pridonijeti kvaliteti života stanovništva ruralnog područja, Mjera 3.1. Temeljne usluge i obnova sela u ruralnim područjima, Tip operacije 3.1.1 Ulaganje u pokretanje, poboljšanje ili širenje lokalnih temeljnih usluga za ruralno stanovništvo, Županijskom razvojnom strategijom Koprivničko-križevačke županije za razdoblje 2014.-2020. – produžena za 2021. godinu, Cilj 1 Povećati konkurentnost gospodarstva i učinkovitost resursa, razvojni prioritet 1-4 Ruralni razvoj, Mjera 1-4-4 Pokretanje i poboljšanje temeljnih usluga i infrastrukture u ruralnom području, te Prostornim planom uređenja Općine Koprivnički Bregi („Službeni glasnik Koprivničko-križevačke županije“ broj 5/20).
Članak 5.
Ova Odluka stupa na snagu danom donošenja, a objavit će se na oglasnoj ploči Općine Koprivnički Bregi i na stranicama www.koprivnički-bregi.hr.

